Мога ли да изтегля средствата от моята партида преди пенсиониране?
Не можете да изтеглите средствата от задължителните Универсален и Професионален фонд преди пенсиониране. В универсалния пенсионен фонд допълнителната пожизнена пенсия (пенсия, а не еднократно изтегляне) ще бъде изплащана, когато лицата придобият право на пенсия по реда на Кодекса за социално осигуряване. Такава пенсия може да бъде изплащана и до пет години преди навършване на възрастта за придобиване право на пенсия. Може да получите до 50% от натрупаната сума при наличие на решение на ТЕЛК/НЕЛК, удостоверяващо пожизнено загубена работоспособност над 71%. За доброволното пенсионно осигуряване с лични средства, осигуреното лице има възможност във всеки един момент да се разпорежда с натрупаната сума в пълен размер. За доброволно осигуряване със средства на работодател, осигуреното лице има възможност да изтегли натрупаната сума при достигане на възрастта, описана по-горе или при наличие на удостоверена от ТЕЛК/НЕЛК загуба на работоспособност най-малко 50%.